《夏泛晴湖》
明代·郑绍武

云送馀雷捲雨收，林塘六月即清秋。山烟入树浓初淡，水鹤窥清去转留。

的的岩花幽欲笑，双双鸥鸟剧于游。停桡试问蓑翁意，佝偻晨宵此钓舟。

作者简介：郑绍武，字子纬。归善人。明神宗万历二十八年（一六〇〇）举人，为晋江安溪县令，调粤西临桂令。后谢病归，归筑猗园。年八十三卒。有《清溪撮要》、《猗园续录》等书。清雍正《归善县志》卷一七有传。